
Filmen Ghost 
Rockets præsenteret på 

CPH:DOX 

Af Ole Henningsen 

UFO-Sveriges tidligere formand, Clas Svahn, besøgte København 
den 14. november sammen med sin kone Anneli i forbindelse 
med præsentationen af filmen Ghost Rockets, hvori Clas også er 
en ledende figur. 

På Det Kgl. Bibliotek havde vi forud for filmfremvisningen 
lejlighed til at mødes til en længere snak om fælles oplevelser og 
projekter gennem de mange års samarbejde. 

Clas Svahn har efterhånden skrevet et utal af bøger om ufoer og 
andre spændende fænomener. Og naturligvis har han en 
mængde nye projekter på beddingen. 

En af Clas Svahns seneste udgivelser er den mere end 400 sider 
store bog »UFO - Spokraketer, Ljusglober och Utomjordinger«. 

Clas Svahn har gennem sit mangeårige og entusiastiske 
engagement i svensk ufo-forskning et stort kildenet at trække 
på, ligesom han også har kunnet trække på de offentliggjorte 
svenske forsvarsarkiver. 

Bogen vinder specielt ved, at så mange af observatørerne er 
interviewet af Clas personligt. 

Den giver et detaljeret billede af ufo-relaterede observationer og 
oplevelser i Sverige gennem de seneste 100 år, og er rigt 
illustreret med alskens kort, tegninger og fotos, der er med til at levendegøre fremstillingen. 

Vil man gerne orientere sig om, hvordan ufo-beretninger og andre fænomener har optrådt i 
Sverige gennem årene, kan Clas Svahns bog anbefales og anskaffes via: 
http://parthenon.shop.textalk.se/nvheter/svahn-clas-ufo-spokraketer-liusqlober-och- 

utomiordinqar.html 

Anvend evt. Pay Pal som betalingsmiddel. 

Vær opmærksom på beløb for fragt til udlandet. 

Forlaget kan kontaktes via mail på adressen: info@parthenon.se 
Forlaget Parthenon, Box 3053, S-611 03 NYKOPING. 



Clas Svahn med sin bog 
»UFO - Spokraketer, 
Ljusglober och 
Utomjordinger« 

Foto: Ole Henningsen 


Ett mycket låsvårt bidrag till rymdålderns kulturhistorie och jag hoppas boken finner låsare 
åven utanfor kretsen av inbitna ufofantaster. Johan Kårnfelt, Bibliotekstjånst. 






G host Rockets 


C«*> 



Efter filmforevisningen fortalte Clas Svahn (tv) og filmens directors og 
producers Michael Cavanagh og Kerstin Ubelacker om Ghost Rockets og 
besvarede spørgsmål fra salen. Cecilie Sørensen, CPH:DOX, th., 
introducerede filmen i Empire Bio. 


Foto: Ole Henningsen 

På sin vis kan filmen i sit indhold meget fint beskrive, hvordan arbejdet og omgangstonen var for 
utroligt mange år siden blandt medlemmerne og ledelsen af SUFOI, og samtidig viser den, 
hvordan man med entusiastiske ledere kan sætte en plan og gennemføre efterforsknings 
ekspeditioner til det nordlige Sverige med alle de utrolige vanskeligheder, dette i sig selv 
indebærer, udover de rent økonomiske. 

Og at man helt konkret foretager eftersøgningen med alt det tekniske udstyr og helikopterhjælp 
med baggrund i de to vidners detaljerede observationsberetning er al ære og respekt værd. 
Anstrengelserne for at afdække mysteriet om, hvad der mon kunne gemme sig i den 
nordsvenske sø er slet ikke slut. I januar måned 2016 foretager man endnu en ekspedition til 
området. Det er ganske vist i den mørke årstid, men til gengæld kan man udforske søens bund 
med andre instrumenter, ikke via gummibåde men via søens tilfrosne overflade. Så der er stadig 
håb for mysteriets opklaring via det systematiske arbejde. 



Fra sammenkomsten og spisningen efter præsentationen af Ghost Rockets 
ses her Kerstin Ubelacker (tv.), Clas Svahn, Ole Henningsen, Anneli Åstebro 
og Michael Cavanagh. 


Foto: Ole Henningsen 











Ved den efterfølgende snak under spisningen efter filmen fortalte Kerstin og Michael bl.a., 
hvordan de i første omgang havde hyret en klipper til at arbejde med Ghost Rockets. Efter flere 
ugers arbejde var de imidlertid nødt til at droppe ham, da hans klipning og vinkel fik de 
medvirkende fra UFO-Sverige til at fremstå som en flok underlige typer, man kun kunne grine af. 
Og det var slet ikke det billede Kerstin og Michael ønskede at tegne af de entusiastiske 
mennesker, der gennem så mange år har viet en meget stor del af deres fritid til arbejdet med 
foreningen, rap portoptag erkurser og folks ufo-oplevelser. 

Så det var nødvendigt at ansætte en anden klipper, hvis arbejde de så bestemt var glade og 
tilfredse med. 

Men som det også blev bemærket under spisningen, vinder filmen ingen præmier. 

Det er den simpelthen ikke konfronterende og spekulativ nok til. 

Ghost Rockets sendes nu i dansk tv 


DR havde oprindeligt planlagt at sende dokumentaren Ghost Rockets, der handler om mystiske 
missiler, der fløj over Sverige, men forsvandt sporløst igen, mandag den 23. november som det 
første land i Skandinavien. Filmens fokus er dog mest på en gruppe dedikerede mennesker i UFO 
Sverige, hvis livsmission er at undersøge fænomener, der ikke kan forklares. 

Sidste: 

Tilsyneladende er filmen p.t. taget af programmet. 

Vi beder derfor interesserede læsere selv gennemgå programoversigterne i den kommende tid. 


Filmen sendes i DR i en lidt forkortet version i forhold til den oprindeligt producerede. 



Se traileren til filmen: https://www.voutube.com/watch?v=ZcIiThb fcO . 

Clas Svahns blog: http://csbloqq.ufo.se/csbloqq3/?p=36513 

Tidligere omtale af film og projekt samt den observation, der ligger til grund for ekspeditionerne 

til det nordlige Sverige, hvor der ledes efter en nedstyrtet 

spøgelsesraket: http://www. sufoi.dk/ufo-mails/um-20 12/um 12-149.php#02 . 













Ildkugle observeret fra 

Danmark 

Af Ole Henningsen 

3480 Fredensborg - 31. oktober 2015 

Jeg var næsten hjemme, da jeg i horisonten så en stor grøn lyskugle efterfulgt af en grøn „hale", 
som var næsten dobbelt bredde af lyskuglen. Så den i sydlig retning, men den forsvandt mere 
lodret ned end vandret. Jeg aner intet om rummet, men har dog set stjerneskud flere gange, og 


dette var MEGET større end hvad jeg t 

o lej er at se... 


31.10.2015 

19.16 

3 sek 

3480 Fredensborg 

1 

gron 

ildkugle 

se beretning og 
stjerneskud, info/ 


Indberetning af ildkugleobservation til www.ufo.dk 



Bortset fra den anførte tidspunkt er observatørens beskrivelse af 
lysfænomenet på himlen helt i overensstemmelse med de af danske 
ildkuglekameraers registreringer. 

Billedet er fra kameraet i København. Ildkuglen ses nederst tv. i 
billedet (i SØ). 

På adressen http://stierneskud.info/ klik på billedet for at se 
videooptagelsen. 

Observationer af ildkugler på himlen, kan indberettes 

via http://www.ildkuale.dk/ . 

Lolland-Falsters Folketidende omtaler 2. november 2015, at der lørdag den 
31. oktober af et par på hundeluftertur var observeret en nødraket ved 
Nakskov Havn. Søværnets Operative Kommando mente dog ikke, at der efter 
beskrivelsen kunne være tale om en nødraket. 

Lolland-Falsters Brandvæsen modtog yderligere en melding fra en anden 
person om nødraketten, der var set „lande". Brandvæsenet satte for en 
sikkerheds skyld en båd i havnen uden dog at finde nogen i nød. 

Ole Henningsen, SUFOI, gjorde i Folketidende den 3. november opmærksom 
på, at der sandsynligvis var tale om en meteor. 

SUFOI's tyske ufo-ven Hansjurgen Kohier fra CENAP har samlet en lang række flotte optagelser 
af ildkuglen fra Tyskland og Polen fra den 31. oktober: http://ufo- 
meldestelle.bloq.de/2015/ll/02/bolide-deutschland-polen-beobachtet-20774391/ . 




